बच्चों ने ‘उड़ान’ में दिखाई प्रतिभा नृत्य से बताया ओम का महत्व
दिल्लीपब्लिक स्कूल का 12वां वार्षिकोत्सव शुक्रवार को स्कूल के प्रांगण में धूमधाम से मनाया गया। कार्यक्रम का शुभारंभ मुख्यअतिथि एसपी शशांक आनंद ने दीप प्रज्ज्वलित कर किया।
‘उड़ान’ कल्पना की... थीम पर आयोजित वार्षिकोत्सव में बच्चों ने रंगारंग प्रस्तुतियां देकर समां बांध दिया। गणेश वंदना से शुरू हुए कार्यक्रम में बच्चों ने ओम के महत्व को बताते हुए नृत्य प्रस्तुत किया, जिसमें संदेश दिया कि किस प्रकार से ओम मानव जीवन में शांति लाने के साथ हर कार्य को सफल बनाता है। इसके अलावा नन्हें-मुन्ने बच्चों ने आहा टमाटर बड़ा मजेदार, नाचे मोर, बंदर की दुकान आदि पर प्रस्तुतियां दीं।
दिल से किए काम में जरूर मिलती है सफलता : एसपी
कार्यक्रमकी शुरुआत में प्रिंसिपल डॉ. किरण दलाल ने मुख्य अतिथि पंडाल में उपस्थित लोगों का स्वागत किया। कार्यक्रम को संबोधित करते हुए एसपी शशांक आनंद ने कहा कि कठोर परिश्रम और दिल से किए काम में हमेशा सफलता मिलती है, जरूरी है तो बस आत्मविश्वास बनाए रखना। मुख्यअतिथि ने 12वीं में 90 प्रतिशत से अधिक अंक प्राप्त करने वाले मेधावी विद्यार्थियों को सम्मानित किया। इसके अलावा 100 प्रतिशत उपस्थिति और बहादुरी का काम करने वाले बच्चों को पुरस्कृत किया गया। रिया को सतप्रिया र| पुरस्कार से सम्मानित किया। प्रो. वाइस चेयरमैन मुकेश आर्य, अनिल आर्य, डॉ. किरण दलाल ने मुख्य अतिथि को स्मृति चिह्न देकर सम्मानित किया।
hin_Deva hin_Deva hin_Deva hin_Deva hin_Deva